Villa Merwede | LekkeSlaap
Vanaf R600 per nag (plek vir 3)
Villa Merwede is 'n bekoorlike woonstel op die eienaar se perseel in 'n stil doodloopstraat in Stilbaai. Dié dorpie is op die oewer van die Goukourivier en spog met lang strande, 'n riviermonding en verskeie marinie- en voëllewe.
Dié eenslaapkamer-eenheid is op die tweede verdieping geleë en word via trappe bereik wat buite die huis is. Die slaapkamer het 'n koningingrootte-bed en 'n addisionele enkelbed kan vir 'n derde gas voorsien word. Daar is 'n stort, wasbak en toilet in die badkamer.
Die kombuisie is toegerus met 'n yskassie, mikrogolf, ketel, broodrooster, ysmasjien en basiese toebehore. Daar is gemaklike sitplek en 'n TV met DStv in die leefarea. Braaigeriewe is beskikbaar.
Doendinge en besienswaardighede in die area sluit Stilbaai Gholfklub, voetslaanpaaie, Stilbaai se strande, swem, branderplankry, visvang, hengel en kanovaart in.